
ДОКЛАДНА ЗАПИСКА

oт
Стоян Грозев и Манол Тодоров
 общински съветници 


ОТНОСНО: Асфалтиране на пътна инфраструктура ул. Копривщица и ул. Средна Гора, в.з. Боровете, кв. Банево


УВАЖАЕМИ ОБЩИНСКИ СЪВЕТНИЦИ,

През последните години в следствие на отминалата пандемия, а по-късно и липсата на стабилно национално управление на държавата и липсата на държавен бюджет принудиха общините в Република България да работят в състояние на несигурност. Община Бургас не прави изключение, но въпреки това е една от общините в страната, която се справя най-успешно с възникналите непредвидени обстоятелства. Ние като общински съветници не сме спирали регулярните си срещи с жители на община Бургас, които ни запознават със своите проблеми и приоритети. 
На две подобни срещи живущите във в.з. Боровете ни запознаха с един проблем, създаващ неудобство и затруднение в достъпността до домовете им. А именно липсата на асфалтова и тротоарна настилки по улиците Копривщица и Средна Гора находящи се във в.з. Боровете, кв. Банево. Към настоящият момент на указаните улици водният цикъл е завършен напълно и е възможно и необходимо да бъдат извършени строително-монтажни дейности за полагане на асфалтова и тротоарна настилки. Улиците Копривщица и Средна гора са ключови за осигуряване на нормален транспортен и пешеходен достъп до голяма част от вилната зона, а общата им дължина е от порядъка на около 650 линейни метра. 
При лоши метеорологични условия достъпа до домовете на хората живеещи в района се превръща в цяло приключение и изпитание.
Живущите във в. з. Боровете са ни предоставили подписка, която прилагаме в подкрепа на тяхното желание на двете упоменати улици да бъдат положени асфалтова и тротоарна настилки, както и снимков материал на част от двете улици от който става видно, че състоянието им не е годно за нормално придвижване на пешеходци и пътни транспортни средства.


Имотите се ползват за целогодишно обитаване, а вилната зона се намира в един от предпочитаните и бързо растящи квартали на град Бургас, което още повече ни задължава да се постараем да създадем нормални условия на живот на нашите съграждани.

           С оглед на гореописаното и на основание на основание чл. 21, ал. 1, т. 8 от ЗМСМА, предлагаме Общинския съвет да вземе следните


РЕШЕНИЯ:

1. Община Бургас да предприеме необходимите действия по организация на строително-монтажни дейности за полагане на асфалтова настилка на улица Копривщица и улица Средна Гора, в. з. Боровете.
2. Средствата за посочените дейности да бъдат заложени в Бюджет 2023 на Община Бургас. 


Приложения:
1. Подписка на живущи във в. з. Боровете;
2. Снимков материал на състоянието на пътната настилка;



С уважение,

Стоян Грозев

Манол Тодоров





